Краят на Втората българска държава

През 1371 г., след смъртта на управлявалия четири десетилетия Иван Александър, на трона на най-голямата и представителна българска политическа структура, Търновското царство, сяда неговия син от брака му с еврейката Сара-Теодора – Иван Шишман. Нему предстои да се превърне в една от най-трагичните фигури в нашата средновековна история.

|  |  |
| --- | --- |
| Година | Събитие |
| 1300 | Краят на XIII век – османските турци се заселват в северозападната част на Мала Азия |
| 1344 | Османските наемници на Йоан Кантакузин стъпват на Балканите и нахлуват в Тракия |
| 1352 | Османската армия превзема крепостта Цимпе |
| 1355 | В битка с турците загива престолонаследника Михаил Асен |
| 1364 | Избухва последната българо-византийска война |
| 1371 | Начало на активното турско настъпление на Балканите след битката при Черномен |
| 1378 | Цар Иван Шишман се признава за васал на султан Мурад I |
| 1389 | Султан Мурад загива в битката при Косово поле |
| 1393 | Баязид I завладява Търново |
| 1395 | Край на Търновското царство след падането на Никопол |
| 1398 | Падане на Видинското царство |
| 1408 | Въстание на Константин и Фружин |
| 1422 | Умира последния български владетел Константин II Асен |
| 1443 | Походи но крал Владислав и Янош Хуняди срещу турците, завършили с поражение |
| 1455 | Последно споменаване на Фружин и синовете му в османски документи |

Това не са първите тюрки, заселили се в Мала Азия под натиска на монголската експанзия.

За пръв път османците стъпват на Балканите през 1344 г., когато са наети от ромейския аристократ Йоан Кантакузин в избухналата във Византия гражданска война.

През 1352 г. Сюлейман, син на емир Орхан и внук на Осман, се установява в малката крепост Цимпе на бреза на Дарданелите. Това е първата османска позиция в Европа.

Първоначално османското нашествие на Балканите е хаотично; то се осъществява от полунезависими владетели на гранични територии, използвани като бази за нападение върху християнски държави.

Периодът 1369 – 1371 г. е преломен за съдбата на балканските страни. По онова време България е разделена на Търновско царство, Видинско царство и Добруджанско деспотство. В географската област Македония възникват княжества начело с владетели от смесен произход – полубългари, полусърби, гърци, албанци...

Падането на България и Балканите под османска власт е дълъг и постепенен процес.

Разпокъсаноста на Втората българска даржава и другите балкански страни, подценяването на натвисналата турска опасност и липсата на единен отбранителен фронт са главните причини за завоюването на Балкансткия полуостров от османците.